cyanic-selkie/wikianc huggingface dataset:
Şüalanma
Tibb
Radiasiya və radioaktiv maddələr diaqnoz, müalicə və tədqiqat üçün istifadə olunur. X-şüaları, məsələn, əzələlərdən və digər yumşaq toxumalardan keçir, lakin sıx materiallar tərəfindən dayandırılır. X-şüaların bu xüsusiyyəti həkimlərə qırıq sümükləri tapmağa və bədəndə böyüyə biləcək xərçəngləri tapmağa imkan verir. Həkimlər ayrıca bir radioaktiv maddə inyeksiya edərək və maddənin bədən daxilində hərəkət etdiyi radiasiyanı izləməklə müəyyən xəstəliklər tapırlar. Xərçəngin müalicəsində istifadə olunan radiasiya ionlaşdırıcı şüalanma adlanır, çünki atomlardan elektron çıxdıqca keçdiyi toxumaların hüceyrələrində ion əmələ gətirir. Bu hüceyrələri öldürə bilər və ya hüceyrələrin böyüməməsi üçün gen dəyişdirə bilər.
Elm
Tədqiqatçılar canlı bir orqanizmin tərkib hissəsi olan materialların yaşını təyin etmək üçün radioaktiv atomlardan istifadə edir. Bu cür materialların yaşını radiokarbonla tanışlıq adlanan bir prosesdə olan radioaktiv karbonun miqdarını ölçməklə qiymətləndirmək olar. Eynilə, digər radioaktiv elementlərdən istifadə edərək süxurların yaşını və digər geoloji xüsusiyyətlərini (hətta bəzi texnoloji cisimləri də) müəyyən etmək olar; buna Radiometrik tanışlıq deyilir. Ətraf mühit alimləri ətraf mühitin çirkləndiricilərin atdığı yolları müəyyən etmək üçün izləyici atomlar kimi tanınan radioaktiv atomlardan istifadə edirlər.
Radiasiya neytron aktivləşdirmə analizi adlanan bir prosesdə materialların tərkibini təyin etmək üçün istifadə olunur. Bu müddətdə elm adamları neytron adlı hissəcikləri olan bir maddənin nümunəsini bombalayırlar. Nümunədəki bəzi atomlar neytronları udur və radioaktiv olurlar. Elm adamları, yayılan radiasiyanı öyrənərək nümunədəki elementləri müəyyən edə bilər.
Levan Kobiaşvili
Levan Kobiaşvili (doğum 22 fevral 1973, Tbilisi, Gürcüstan SSR, SSRİ) — sol cinah yarımmüdafiəçisi və müdafiəçisi mövqelərində oynamış keçmiş gürcüstanlı futbolçu.
1996-2011-ci illər ərzində Gürcüstan milli futbol komandasının heyətində 100 oyun keçirib və 12 qol vurub. Milli komandanın tarixində ən çox oyun keçirmiş futbolçudur. 2015-ci ilin oktyabrından Gürcüstan Futbol Federasiyasının prezidentidir.
Avaza, Dinamo, Alaniya
1984-cü ildə, Levanın 7 yaşı olarkən atası onu keçmişdə futbolçu olmuş dostu Piruz Rexviaşvilinin məsləhəti ilə Tbilisidə direktoru Mixail Mesxinin olduğu "Avaza" futbol məktəbinə aparıb. Doqquz il ərzində "Avaza]" futbol məktəbində çıxış edib. Uşaq komandası onunla birlikdə dəfələrlə müxtəlif respublika turnirlərinin qalibi olub. 1980-ci illərin sonunda Leninqrad-da uşaq ümumittifaq turnirinin qalibi olublar.
1993-cü ilin əvvəlində "Avaza" klubunun Gürcüstan çempionatının üçüncü dəstəsində uğurlu çıxışı aparıcı məşqçilərin diqqətini cəlb etdi. Həmin vaxt "Dinamo Tbilisi" komandasını çalışdıran Revaz Coduaşvili onu klubun əvəzedicilərdən ibarət komandasına cəlb etdi. Ancaq o klubda cəmi 1,5 ay oynadı: Coduaşvili "Dinamo"dan gedib, Kobiaşvili isə bir müddətlik köhnə klubu olan "Avaza"ya qayıdıb.
1994-cü ildə Coduaşvili "Metallurq Rustavi" komandasına baş məşqçi təyin olunub. Coduaşvili özünün keçmiş tanışı Levanı öz yeni klubuna transfer edib. Onun yeni klubunda rəsmi oyunlarda debütü 30 oktyabr 1993-cü ildə "Dinamo Tbilisi" klubuna qarşı oyunda olub, bu görüşdə Metallurq rəqibinə 3:5 hesabı ilə məğlub olub.
1995-ci ilin yayında David Kipiani onu "Dinamo Tbilisi" klubuna baxışa çağırıb və bəyənərək komandada saxlayıb. Levan Gürcüstanın 1995-96 mövsümünün yekunlarına əsasən 15 ən yaxşı futbolçu siyahısına düşməyi bacarıb.
1997-ci ildə Vladiqafqazın "Alaniya" klubunun heyətində icarə əsasında bir mövsüm oynayıb. Mövsümün yekunlarına əsasən "Sport-Ekspress" qəzetinin versiyasına görə: ən yaxşı debüt, ən yaxşı əcnəbi futbolçu və Rusiya çempionatının ən yaxşı gənc oyunçusu adına layiq görülüb.
Frayburq, Şalke 04
Gürcü futbolçular Aleksandr İaşvili və Levan Çkitişvili bir neçə mövsüm ərzində onunla birlikdə "Frayburq" komandasında çıxış ediblər. 2003-cü ildən "Şalke 04" komandasında oynamağa başlayıb, bu klubla 2010-cu ilə qədər müqavilə imzalayıb.
Herta
2010-cu ildə "Herta Berlin" klubuna keçib. 2012-ci ildə Bundesliqada qalma uğrunda "Fortuna Düsseldorf" ilə oynanılan oyunun gedişində Kobiaşvili görüşün baş hakimi Volfqanq Ştarkın hansısa qərarı ilə razılaşmayaraq onun sifətinə zərbə vurmuşdur. Almaniya Futbol Federasiyasının nizam-intizam komitəsi ilkin olaraq onu iki il müddətinə diskvalifikasiya etmək qərarını vermişdir, lakin bir neçə həftədən sonra ilkin qərar dəyişilərək "Herta"nın 34 yaşlı müdafiəçisinin cəzasının müddətini 2012-ci ilin sonunadək azaltmışdır. Kobiaşvili 2012-ci il dekabrın 31-dək rəsmi oyunlarda iştirak etməyib.
10 may 2014-cü ildə Levan Kobiaşvili karyerasında sonuncu oyununu keçirib.
Milli komanda karyerası
1996-ci ildən milli komandaya dəvət olunur. İlk oyununu 1 sentyabr 1996-cı ildə yoldaşlıq görüşü çərçivəsində Norveç yığmasına qarşı keçirmişdir. Yığmada ilk qolunu 6 iyun 2001-ci ildə 2002-ci il Dünya çempionatının seçmə mərhələsi zamanı Macarıstan milli futbol komandasının qapısına vurmuşdur.
Gürcüstan milli futbol komandasında indiyə qədər ən çox oyun keçirmiş futbolçudur. 1996-2011-ci illər ərzində Gürcüstan yığmasının heyətində 100 oyun keçirib və 12 qol vurub.
Milli komandada vurduğu qollar
Mənbə:
Norkino (Baltas)
Norkino — Başqırdıstan Respublikasının Baltas rayonunda yerləşən kənd. Kənd, Nijnekarışev kənd şurasının tərkibindədir. 2010-cu ildə keçirilən Ümumrusiya əhalinin siyahıya alınmasına əsasən kəndin əhalisi 406 nəfərdir.
Coğrafi mövqe
Kənd, rayon mərkəzindən 14 kilometr, ən yaxın dəmiryolu stansiyasından isə 84 kilometr uzaqlıqdadır.
Milli tərkibi
2002-ci ildə keçirilən Ümumrusiya əhalinin siyahıya alınmasına əsasən kəndidə başqırdlar (67%) üstünlük təşkil edir.
Bulbophyllum stenochilum
—  fəsiləsinin  cinsinə aid bitki növü.
Alman markı
Alman markı (, qısaca DM, eləcə də danışıq dilində D-Mark) — Almaniya Federativ Respublikasının avroya qədər, yəni 1948-2002-ci illərdə istifadə etdiyi pul vahidi.
Droeda Yunayted FK
Droeda Yunayted (Cumann Peile Dhroichead Átha Aontaithe) — hazırda İrlandiya Liqasının Premyer Liqasında oynayan İrlandiyanın futbol klubudur. Bu klub 1979-cu ildən bəri Droqhedadan Laut qraflığını təmsil edir və ev oyunlarını Yunayted Parkda keçirir.
Hazırkı klub şəhərdə iki keçmiş klubun birləşməsindən ibarətdir: 1919-cu ildə yaradılmış liqada çıxış etməyən Droeda Yunayted və 1962-ci ildə yaradılmış Drogheda F.K-nun.
Emblem
Emblemdəki ay və ulduz xüsusi diqqət çəkir. Beləki, İrlandiyada Böyük Aclıq yaşanan zaman Osmanlı sultanı I Əbdülməcid Droeda şəhərinə ərzaq göndərir. Bu səbəbəb görə də 1975-ci ildə klub yaradılarkən onun loqosuna ay və ulduz təsviri yerləşdirilmişdir.
Bulbophyllum stenobulbon
(Bulbophyllum stenobulbon) —  fəsiləsinin  cinsinə aid bitki növü.
İsa Yusif Alptəkin
İsa Yusif Alptəkin (ئەيسا يۈسۈپ ئالپتېكىن (عيسى يوسف الپتگین or عيسى يوسف الپتكین; türkcə: İsa Yusuf Alptekin; 艾萨·玉素甫·阿布甫泰肯; pinyin: Àisà Yùsùfŭ Ābùfŭtàikěn d.1901, Qaşqar İli, Yenihisar qəsəbəsi – ö.1995, İstanbul, Türkiyə) — Uyğur yazıçı, siyasətçi. İsa Yusif Alptəkin Homindan rejimi dövründə müxtəlif vəxifələrdə çalışmışdır. Şərqi Türkistan İslam Respublikası həm də İkinci Şərqi Türkistan Respublikası dövründə türkçülük möqeyindən çıxış edən siyasi fiqur idi. Şərqi Türkistan (Sincan) Çin Xalq Respublikasının nəzarətinə keçdikdə, Alptekin 1949-cu ildə Çindən mühacirət etmişdir.
Qırmızı Saqqallar
Qırrmızı Saqqallar — Azərbaycan Respublikasının Tərtər rayonunun inzibati ərazi vahidində kənd.
Xammal
Xammal — ekosistemdə təbii şəraitdə yaranan və insan tərəfindən ilkin formada istifadəyə götürülən əmtəə.
İsa Yusif Alptəkin
1920-ci illər
İsa Yusif Alptəkin 1901-ci ildə Sin sülaləsi dövründə Qaşqar İlinin Yenihisar qəsəbəsində anadan olub. Aliptəkin siyasi karyerasına 1926-1928-ci illərdə Əndicandakı Çin konsulluğunda tərcüməçi və katib kimi başlamışdır. Alptəkin Əndicanda işləyərkən Sovet rejiminin uyğurları silahlandırmaq və Şərqi Türkistanı Çin nəzarətindən azad etmək planları ilə razılaşıb-razılaşdırılmayacağına dair onunla məsləhətləşən uyğur tacirləri ilə görüşmüşdü. 1928-ci ildə Alptəkinin işi yüksək qiymətləndirildi və çox pis xəstələnmiş çinli diplomatı Pekinə müşayiət etmək tapşırığını aldı. 1928-ci ilin payızında Alptəkin Daşkəndə göndərildi, 1932-ci ilin mayına qədər Çin konsulu yanında köməkçi, tərcüməçi və katib kimi işlədi. 1932-ci ildə Aliptəkin Nankinə göndərildi və Çin Respublikası Müdafiə Nazirliyinin Sərhəd İşləri İdarəsində məsləhətçi təyin edildi.
1930-cu və 1940-cı illərdə
1936-cı il sentyabrın 18-də Çin Respublika Məclisinə seçilmişdir. Nankində olduğundan, Yaponiya İmperiyası Nankini işğal etdikdə Çin hökuməti ilə birlikdə Çuntsinə qaçmaq məcburiyyətində qaldı. Məsud Səbri kimi bir neçə digər uyğurla birlikdə orada yaşayırdı. Çinin Yaponiyaya müharibəsinə dəstək almaq üçün İsa Yusuf Alptəkin 1939-cu ildə Huey müsəlmanı Ma Fulianq (馬 賦 良) ilə birlikdə Misir, Suriya və Türkiyəni ziyarət etdi. 1940-cı ildə Əfqanıstana getdikləri zaman Məhəmməd Əmin Buğra ilə əlaqə qurdular və ondan Homindan rejiminin paytaxtı Çuntsinə gəlməsini xahiş etdilər. Ondan Homindan rejiminin paytaxtı Çuntsinə gəlməsini xahiş etdilər. Buğra, 1942-ci ildə Yaponiya casusu şübhəsi ilə ingilislər tərəfindən tutuldu. Lakin Alptəkin və Ma Fulianqın təkidindən sonra Homindanın müdaxiləsi nəticəsində Buğra sərbəst buraxıldı. İsa Yusuf Buğra ilə birgə Homindanın müsəlman nəşrlərinin redaktoru olaraq çalışırdılar.
Çinli müsəlmanların yaponların döyüş təyyarələri tərəfindən bombardman edildiyi Suriya qəzetlərində xəbər verilirdi. Nümayəndə heyəti Yaxın Şərqə səfəri çərçivəsində Əfqanıstan, İran, İraq, Suriya və Livanda görüşlər keçirdi. Xarici işlər naziri, Baş nazir və Prezident, Heyət 1939-cu ilin mayında Misirdən Türkiyəyə gəldi. Türkiyəyə gəldikdən sonra xarici işlər naziri, baş nazir və prezident şəxsən çinli müsəlmanlardan ibarət nümayəndə heyəti ilə görüşdü. Britaniya Hindistanına səfər zamanı Mahatma Qandi və Məhəmməd Əli Cinnahla görüşdə Ma Fulianq və İsa Alptəkin Yaponiyanın işğalçı siyasətini pislədilər.
Qırmızı Saqqallar
Tarixi
Qırmızı-Saqqallar kənd inzibati ərazisi hazırda erməni təcavüzkarları tərəfindən işğal altındadir. Tərtər rayonunun tərkibinə 1992-ci ildə verilib.
Hazırda ermənilərin mövqeyi xalq arasında "Ağuçuq", "Yaltaxıl" adlanan ərazidə yüksəklikdə yerləşdiyinə görə bütün ətraf kəndləri atəş altında saxlayırlar.
5 iyul 2000-ci ildə Borsunlu kəndi Sarov kənd inzibati ərazi vahidi tərkibindən ayrılaraq həmin kənd mərkəz olmaqla Borsunlu kənd inzibati ərazi vahidi yaradılıb. Sarov kənd inzibati ərazi vahidinin Qırmızı Saqqallar kəndi Borsunlu kənd inzibati ərazi vahidinin tərkibinə verilib. 2 aprel 2016-cı ildə Azərbaycan Silahlı Qüvvələrinin nəzarətinə keçib.
Coğrafiyası və iqlimi
Qırmızı-Saqqallar kəndi İncə çayının sağ sahilində yerləşir. Bu kənd Goranboy rayonunun Tapqaraqoyunlu kəndi ilə (İncə çayının sol sahilində) əks istiqamətdə yerləşir.
Bu kəndin coğrafi mövqeyi də ermənilərin daima hücumuna şərait yaratmışdı. Belə ki, bu kəndin ərazisi Ağdərə rayonunun Talış kəndinin ərazisində yerləşir, lakin inzibati tabeçiliyinə görə həmişə Tərtər rayonuna tabe olmuşdur.
İsa Yusif Alptəkin
1930-cu və 1940-cı illərdə
Ma Fuslan, İsa Alptəkin, Van Zenqşan, Syu Venbo və Lin Çjunmin Misirə ərəb və İslam dünyası qarşısında Yaponiyanın təcavüzkar siyasətini pisləmək üçün səfər etdilər. Yaponiya istilası zamanı Çin Alptəkini dəstəkləyirdi.
1944-cü ildə İsa Sincana döndü. O, bu zamn baş verən İli üsyanını və sonradan Şimali Sincanda yaradılan İkinci Şərqi Türkistan Respublikasını SSRİ-nin marionet dövləti olduğunu iddia edərək İosif Stalinə qarşı çıxdı. Bunun əvəzinə o, Zanq Zizonqun Homindan rejimi ilə əməkdaşlığa başladı. Bu zaman Şərqi Türkistanda Üç Əfəndi (Üch Äpändi) (ئۈچ ئەپەندى) - İsa Alptəkin, Məhəmməd Əmin Buğra və Məsud Səbri fəaliyyət göstərirdi. Hər üç şəxs kommunist rejiminə qarşı çıxış edirdilər. İkinci Şərqi Türkistan Respublikasının yeni rəhbərliyi kommunistlər olduğundan onlarda Alptəkin, Buğra və Sabrini Homundana xidmətdə ittiham edirdilər.
1947-ci ildə o, Şərqi Türkistan hökumətinin baş katibi olub. İsa Yusif Alptəkin müsəlman (uyğur) qadınlarla han çinli kişilər arasındakı nigahlara qarşı idi. Şərqi Türkistanda Kommunist rejimi əleyhinə əhvali-ruhiyyə İsa Alptəkin tərəfindən dəstəklənərkən, Burhan Şəhidi Sovet leyhinə olan fikirləri müdafiə edirdi.
Ma Bufanqdan Çan Kayşidən kommunistlər və Sovetlərin dəstəklədiyi İkinci Şərqi Türkistan Respublikasına qarşı Çin hökumətinin Sincan cənubunda müstəqil bir İslam dövlətinin yaradılmasına icazə verib-verməyəcəyini soruşmağı xaiş elədi. Lakin Ma Bufanq bu xaişə ciddi yanaşmadı. Bunun əvəzinə, Çin kommunistlərinin ordusu Qinqhaya yaxınlaşanda Ma bir neçə milyon dollarlıq qızıl götürərək Mərkəzi Kəşfiyyat İdarəsinə məxsus təyyarə ilə qaçdı. Ma Bufanq əvvəl Homindan tərəfindən idarə olunan Tayvan adasına, daha sonra Misirə getdi.
Mühacirətdə
1949-cu il sentyabrın 26-da Çin Xalq Azadlıq Ordusunun Şərqi Türkistana yerləşdirilməsindən sonra Alptəkin Sincanı tərk etmək məcburiyyətində qalır. Alptəkin Himalaylar üzərindən Hindistanın nəzarətindəki Kəşmirin Ladaka qəsəbəsinə sığınır. 1954-cü ildə o, Məhəmməd Əmin Buğra ilə Tayvana gedir və Çin Respublikasının Homindan hökumətini Şərqi Türkistana iddialarından imtina etməsinə inandırmağa çalışırlar. Lakin onların tələbi rədd edilir və Tayvan hökuməti Sincanı "Çinin ayrılmaz hissəsi" kimi qaldığını bildirir.
İsa Yusif Alptəkin 1954-cü ildə Türkiyəyə köçdü və orada Şərqi Türkistan Mühacirlər Cəmiyyətini qurdu. Alptəkin "Shärqiy Türkistan avazı" (Şərqi Türkistan Səsi) dərgisini çap edərək Şərqi Türkistanın səsini dünyaya duyurmağa çalışırdı. Bu istiqamətdə o, çox fəal işlər aparırdı. Xarici ölkə təmsilçiləri görüşür Şərqi Türkistan haqda təbliğat aparırdı. O hətta 1970-ci ildə ABŞ Konqresinin üzvləri ilə də görüşmüşdür.
Türkiyədə o, hökumət və siyasi partiyaların nümayəndələri ilə görüşür Şərqi Türkistanda baş verən hadisələr barədə onları məlumatlandırırdı. Alptəkin Türkiyə Baş nazirləri və prezidentləri ilə daima təmasda olmuşdur. Bu görüşlərin birində Alptəkin Türkiyənin Şərqi Türkistanda önəmli rol oynamasını vacib saydığını arzulamışdır:
Alptəkin Türkiyə millətçilərinin lideri Alparslan Türkeşlə sıx əlaqələrə malik idi.
Alptəkinin Türkiyəyə sürgündə oradakı hökumətdə təmsil olunan millətçi qismdən böyük dəstək aldığı üçün ÇXR hökuməti onu "Sincan müstəqillik fəaliyyətini" davam etdirdiyinə və "sosialist sistemi" devirməyə çalışdığı üçün təqiblərə məruz qoymuşdur.
Ölümü
İsa Yusif Alptəkin 1995-ci il dekabrın 27-də 94 yaşında İstanbulda vəfat etmişdir. Dəfini zamanı cənazəsini qaldırmağa mindən çox adam gəlmişdi. O, Türkiyənin və Türk dünyasının iki böyük lideri Adnan Menderes və Turqut Özalın məqbərələrinin yanında Topkapı Qəbiristanlığında dəfn edilmişdir.
Xatirəsi
1995-ci ildə İstanbulda Göy Məscid rayonunda Alptəkinə və mərhum Şərqi Türkistan İstiqlaliyyət hərəkatının şəhidləri şərəfinə abidə ilə yanaşı park da açıldı. Türkiyə Prezidentinin, Baş nazirinin, parlamentin sədrinin və başqalarının iştirakı da daxil olmaqla, tədbirə yüksək səviyyədə böyük diqqət göstərilməsi Çinin qəzəbinə səbəb oldu.
Ailəsi
Oğlu Erkin Alptəkin də Şərqi Türkistan İstiqlaliyyət hərəkatının iştirakçılarındandır, hazırda Almaniyada yaşayır.
Limfyord boğazı
Limfyord boğazı  (Lim Fjord, Limfjorden) — Danimarkanın şimalında, Yutlandiya yarımadası ərazisində Şimal dənizi ilə Katteqat boğazını birləşdirən boğazlar şəbəkəsi. Boğazın uzunluğu 180 km təşkil edir.
Boğaz əsasən göl tipli bitkilərlə örtülüdür. Limford Şimali Yutlandiya adasını Yutlandiya yarımadasından ayırır. Orta dərinliyi 3–5 m, maksimal dərinlik isə 24 m-dir. Limford boğazında 90-dan çox ada vardır. Ən iri adaları: Mors və Fur adası.
Ən əhəmiyyətli limanı Olborqdur. Limford balıqçılıq rayonudur. 1825-ci ilə qədər Limford körfəz olmuşdur. Həmin ildə baş vermiş fırtına zamanı qumdan ibarət olan burun tam yuyulmuş və boğaza çevrilmişdir. Bununla da Şimali Yutlandiya yarımadadan adaya çevrilmişdir.
Qoca qartalın ölümü (roman)
Qoca qartalın ölümü — Fərman Kərimzadənin sonuncu tarixi romanı.
Fərman Kərimzadənin Qarabağ xanlığının tarixinə həsr etdiyi “Qoca qartalın ölümü” romanı uzun illər apardığı səmərəli axtarışların məhsuludur. Müəllif romanı 1988-ci ildə Yaltada yazmış, əsər 1991-ci ildə çap olunmuşdur.
Məzmun
F.Kərimzadənin bu sonuncu tarixi romanında XVIII əsrdə baş verən hadisələr öz əksini tapır. Bu romanda da tarixi mənbələrin təsiri hiss olunur (xüsusilə “Qarabağnamə”lər), ancaq burada da tarixi həqiqətlə bədii həqiqət bir-birini tamamlayır. Qoca qartal simvolik obrazdır – yazıçı rus imperiyasına işarə edir. O ölürsə də, yeni, cavan qartallar səmaya uçur və beləliklə, rus imperiyasının işğalçılıq siyasəti davam edir. İkiyə bölünmüş Azərbaycandan sonra yeni ölkələr, məmləkətlər fəth edilir, çarı Qırmızı imperiya əvəz edir.
Romandakı hadisələr Qarabağda cərəyan edir, əsərdə Qarabağ xanlığı haqqında tarixi mənbələr əsasında maraqlı məlumatlar verilir.
Nəşr
Roman ilk dəfə vəfatından sonra Bakıda Kiril qrafikalı Azərbaycan əlifbası 1991-ci ildə, latın qrafikası ilə isə 2007-ci ildə "Seçilmiş əsərləri"nin 5-ci cildində "Ağrıdağ" nəşriyyatı tərəfindən nəşr edilib. Sonuncu nəşr 2018-ci ildə Bakı Kitab Klubunda təkrar nəşr edilib. Bu son iki nəşrə romandan əlavə ədibin povest və hekayələri də daxil edilmişdir.
Ramaz Şengeliya adına stadion
Ramaz Şengeliya adına stadion — Gürcüstanın Kutaisi şəhərində yerləşən və Torpedo Kutaisi klubunun ev oyunlarını keçirdiyi stadion.
Tarixi və haqqında
Stadion 1948-ci ildə layihələşdirilmişdir. 1950-ci ildən tikintisinə başlanmışdır. Stadion, "Lokomotiv Kutaisi" klubu Sovet "B" liqasında çıxış etməyə başlayandan, 1957-ci ildən istifadəyə verilmişdir, amma stadion tam tikilib başa çatdırılmamışdır. Stadion tam olaraq 1962-ci il mayın 2-də "Torpedo Kutaisi" komandası güclülər dəstəsində çıxış etməyə başladıqda hazır olmuşdur.
Sovet dövründə stadion "Mərkəzi Stadion" adlanırdı. 2010-cu il mayın 24-də stadion yenidənqurmadan sonra yenidən açıldı, stadiona Kutaisi şəhərində idman həyatının inkişafında əməyi olmuş əfsanəvi Kutaisi idmançısı Givi Kiladzenin adı verilmişdir. Stadion UEFA standartlarına uyğundur və burada beynəlxalq səviyyədə yarışların keçirilməsi üçün bütün şərait var. Stadion Gürcüstanın qərbində yerləşmiş ən böyük və tutumlu stadiondur. 2015-ci ildə stadiona Ramaz Şengeliyanın adı verilmişdir.
Qurdlar Vadisi (teleserial, 2003)
200px|thumb|right|Teleserialın afişalarından biri
Bulbophyllum stellula
(Bulbophyllum stellula) —  fəsiləsinin  cinsinə aid bitki növü.
Ntçeu dairəsi
Ntçeu — Afrika ölkəsi olan Malavinin 28 mahalından biri. Mərkəz bölgəsinə aiddir.
Əhali
Ntçeu mahalında 616,085 nəfər yaşayır.
Kiyonori Kikutake
Kiyonori Kikutake — Metabolizm yapon memarlıq cərəyanının banilərindən biri olan görkəmli yapon memarı. O Toyo İto və İtsuko Haseqava kimi bəzi mühüm yapon memarların ustadı və işəgötürəni olmuşdur.
Həyatı
Kikutake 1928-ci ildə Kurumedə (Yaponiya) anadan olmuş və 1950-ci ildə Vaseda Universitetini bitirmişdi.
Fəaliyyəti
Kikutake 1953-cü ildə özünün "Kikutake Architects" memarlıq akademiyasını açmışdır.
1958-ci ildə metabolizmin manifesti olan dörd dirək üzərində ucaldılmış bir otaqdan ibarət "Sky house" və ya "bir otağın evi"ni layihələşdirmiş və tikmişdi.
1959-cu ilin "Dəniz şəhəri" ("Marine Siti") layihəsi ona məşhurluq qazandırmışdı. Bu layihə 1960-cı ildə Tokyoda Kenzo Tangenin rəhbərliyi altında keçirilən Dünya Dizayn Konfransında bəyan edilmiş Metabolizm Manifestini formalaşdıran layihələrdən biri idi.
O, öz işini nümayiş etdirmək üçün Kisho Kurokava ilə yanaşı, 1961-ci ildə Nyü-Yorkda keçirilən "Vizyoner memarlıq" sərgisinə dəvət edilmişdi və bunun sayəsində metabolizm cərəyanı beynəlxalq səviyyədə tanınmışdı.
Metabolizm cərəyanının nümayəndəsi olsa da, Kikutake hesab edirdi ki, yapon metabolizmi qərb metabolizmindən yerli ənənəyə (o cümlədən, kağız kuklalar yaradılması ənənəsi) daha yaxın olması ilə seçilir.
1960-cı illərdən başlayaraq Kikutake şəhər mərkəzlərinin tikilməsinin yüksək sıxlığı problemini tədqiq edir və bu problemi həll edə biləcək hündür binaların layihələndirilməsi prinsipini işləyib hazırlayır. Məsələn, reallaşdırılmış "Habitat" layihəsində o özünün dəniz şəhərləri, hündür göydələnlərin və meqastrukturların bəzi prinsiplərini canlandırmışdır.
Layihələri
thumb|250px|right|Edo-Tokyo Muzeyi, Kiyonori Kikutake tərəfindən layihələndirilmişdir
Bişirmə banan
Bişirmə banan, Plantin və ya Plantan- Meyvələri ümumiyyətlə yemək bişirmədə istifadə olunan banan cinsindəki banan becəriciləridir. Bişirmə bananları Qərbi və Mərkəzi Afrikada, Karib adalarında, Mərkəzi Amerikada və Cənubi Amerikanın şimalında əsas qida maddəsidir.
Yaşıl tikinti
thumb|300 px|Viiki — [[Helsinkidə aşağı enerji sərfiyatına malik binalardan ibarət kvartal. Binaların fasadına günəş panelləri yerləşdirilmişdir.]] Yaşıl tikinti (həmçinin, Ekoloji tikinti, Ekotikinti, Ekodevelopment) — binaların tikilməsi və istismarının ətraf mühitə minimal təsir göstərən növüdür. Məqsədi binanın mövcud olduğu müddət boyunca enerji və maddi ehtiyatlardan istifadənin azaldılmasıdır. Bura binanın layihələndirildiyi yerin seçilməsi, tikintisi, istismarı, təmiri və hətta sökülməsi də aiddir.
Yaşıl tikintinin digər məqsədi binaların keyfiyyətinin qorunması və ya artırılması, onların daxili mühitində rahatlığın təmin edilməsidir. Bu tikinti növü klassik tikinti-layihə ənənələrini qənaətlilik, faydalılıq, uzunömürlülük və rahatlıq kimi anlayışlarla təkmilləşdirir.
Yaşıl tikinti texnologiyaları daim təkmilləşir və onların əsas məqsədi tikilinin ətraf mühitə və insan sağlamlığına ümumi zərərini azaltmaqdır. Buna aşağıdakılar sayəsində nail olmaq mümkün olur:
Piramidal həmişəyaşıl sərv
Vətəni Orta Kaliforniyadır; burada okean sahillərində təzə və yüngül torpaqlarda bitir. Bir çox ölkədə əkilib becərilir. Hündürlüyü 25 m-ə çatıb budaqları çəpəki vəziyyətdə yuxarıya qalxmış çətirli ağacdır. Gövdəsinin qabığı tünd-qəhvəyi rəngdədir, budaqlar gövdədən yuxarıya düz bucaq altında çıxır və təxminən ona bitişikdir. Xırda yarpaqlar budaqlara bitişikdir və ya saplaq üzərində olur. Onlar tünd və açıq-yaşıl, bəzən göyümtül çalarlı ola bilər. Açıq-yaşıl yarpaqları payızda qırmızı-qonur rəng alır. Qozaları 3 sm uzunluqda, şarşəkilli, qaidəsi bir az hamar, boz və ya bozumtul-qonur, parlaqdır. Torpağa qarşı tələbkar, işıqsevən və quraqlığadavamlı dekorativ ağac cinsidir. Bu sərvə respulikanın bir çox bolgələrində tək-tək, qrup halında və xiyaban əkinlərində rast gəlinir. Onun möhkəm, ətirli oduncağı asanlıqla emal olunur və mebelin, kəsici əşyaların, yeraltı və sualtı qurğuların düzəldilməsi üçün istifadə edilir. Piramidal forması qədimdə mədəni şəraitdə yaradılmışdır. Bu növdən efir yağı alınır. 1812-ci ildən mədəni şəraitdə becərilir. 2000 ilə qədər yaşaya bilər. Gövdə və kökləri çox vaxt göbələk xəstəliyinə yoluxur.
Məlumat mənbələri:
Деревья и кустарники СССР. т.3.1954; Флора Азербайджана. т.5. 1954; Azərbaycanın ağac və kolları. III cild. 1970; Azərbaycanın “Qırmızı” və “Yaşıl Кitabları”na tövsiyə olunan bitki və bitki formasiyaları. 1996; Azərbaycan florasının konspekti. I-III cildlər. 2005; 2006; 2008.
1994 Avroviziya Mahnı Müsabiqəsi
1994 Avroviziya Mahnı Müsabiqəsi — sayca 39-cu Avroviziya Mahnı Müsabiqəsidir. 1993 Avroviziya Mahnı Müsabiqəsinin ev sahibi ölkəsi İrlandiyanı təmsil edən Niv Kavana ifa etdiyi "In Your Eyes" adlı mahnı ilə müsabiqədə qələbə qazanmasının ardınca 1994-cü ildə İrlandiya ikinci il ard-arda və ümumilikdə isə beşinci dəfə Avroviziyaya ev sahibliyi etmək hüququ qazanmışdı. Müsabiqə İrlandiyanın paytaxtı Dublin şəhərində "Point Theatre" zalında keçirilmişdir. Müsabiqə 1994-cü ilin 30 aprel tarixində baş tutmuşdur.
Avroviziya 1993-də son beşlikdə qərarlaşan Belçika, Danimarka, İsrail, Türkiyə və Sloveniya 1994-cü ildə müsabiqədən kənarlaşdırılmışdır. Müsabiqədən kənarlaşdırılan ölkələri Estoniya, Litva, Macarıstan, Polşa, Rumıniya, Rusiya və Slovakiya əvəz etmişdir. İtaliya və Lüksemburq isə könüllü şəkildə müsabiqədə iştirakdan imtina etmişdir. İtaliya bununla bağlı heç bir açıqlama verməsə də, Lüksemburqun dövlət kanalı müsabiqədə iştirakdan imtina etmələrinə əsas səbəbin son illərdəki aşağı nəticələr olduğunu açıqlamışdır. Lüksemburq 1993-cü ildən sonra bir daha Avroviziyada iştirak etməyib.
Ümumilikdə 25 ölkənin iştirak etdiyi Avroviziya 1994-də ev sahibi İrlandiyanı təmsil edən Pol Harrinqton və Çarli MakQettiqan duetinin ifa etdiyi "Rock 'n' Roll Kids" mahnısı müsabiqənin qalibi seçilmişdir. İrlandiya müsabiqədəki altıncı qələbəsi ilə Avroviziyadakı qalibiyyət rekordunu yeniləmişdir.
Final
Müsabiqənin qaydalarına görə son yeddilikdə qərarlaşan ölkələr növbəti il başqa ölkələrlə əvəz edilir.
Şimali Kalimantan
Şimali Kalimantan (Kalimantan Utara) İndoneziya əyalətidir. Kalimantanın şimalında, Borneo adasının İndoneziya hissəsində yerləşir. Şimal Kalimantan şimaldan Malayziya ştatları olan Sabah və qərbdə Saravak, cənubdan İndoneziyanın Şərqi Kalimantan əyaləti ilə həmsərhəddir. Tancunq Selor əyalətin paytaxtı, Tarakan isə ən böyük şəhər və maliyyə mərkəzidir. thumb|left|Şimali Kalimantan Şimali Kalimantan 72.275.12 kvadrat kilometr ərazini əhatə edir və dörd bölgə (reqensi) və bir şəhərdən ibarətdir. İndoneziya Statistikası 2017-ci ildə İndoneziyada ən az əhalisi olan əyalət olaraq 691,058 nəfər olaraq qiymətləndirdi. 25 oktyabr 2012 tarixində qurulan İndoneziyanın ən gənc vilayətidir. İnkişaf bərabərsizliyi və Malayziyanın əraziyə təsirini azaltmaq üçün Şimali Kalimantan Şərqi Kalimantan əyalətindən ayrıldı.
Vepris
—  fəsiləsinə aid bitki cinsi.
Növləri
[[SS 2 (*
Bulbophyllum stellatum
—   fəsiləsinin  cinsinə aid bitki növü.
Norman istilası (1066)
İngiltərənin Normandiya hersoqu Vilhelm tərəfindən istilası. Bu istilada Normandiya və bir çox başqa Avropa vilayətlərinin cəngavərləri də iştirak edirdi və İngiltərədə, bu istilaçıların timsalında yeni elitanın yaranması və tam feodal quruluşun bərqərar olması ilə nəticələndi.
Əsas şərtlər
İngiltərədə 11 əsrin ortaları üçün, artıq əsasən feodal qayda-qanunlar hökmran idi, lakin hələ də feodallaşma əsnasında idi. Kəndlilərin xeyli hissəsi, xüsusən ölkənin şimal-şərqində -"Danimarka hüququ"("Denlo") vilayətində hələ də azad idilər. Asılı feodal torpaq istifadəçiləri isə hələlik vahid təhkimli kəndli təbəqəsinə çevrilməmişdilər. Feodal mülkü və feodal iyerarşisi hələ bitkin formaya düşməmişdi və hər yerdə yayılmamışdı.
Hastinqs döyüşü
İngiltərədə feodallaşma əsnasının başa çatması 11 əsrin ikinci yarısında normand istilası ilə bağlı idi. İstilaçılara Normandiya hersoqu Vilhelm başçılıq edirdi. Qənimət ələ keçirmək, yeni mülklər və təhkimli kəndlilər əldə etmək meyli onun ətrafına təkcə Normandiya feodallarını deyil, Fransanın başqa vilayətlərində, hətta İtaliyadan da çoxlu cəngavər toplamışdı. Hersoqun ingilis taxtına olan iddiası İngiltərəyə yürüş üçün bəhanə oldu. Bu iddianın əsasında Vilhelmin(1066)cı ildə ölmüş ingilis kralı Mömin Eduardla qohumluğu dururdu. Vilhelmin iddialarını papa müdafiə edirdi. 1066cı ilin sentyabrında Vilhelm La Manşı üzüb keçərək öz qoşunu ilə birlikdə İngiltərənin cənubunda Qastinqs limanı yaxınlığında sahilə çıxdı. Eduardın ölümündən sonra uitinagemotun seçdiyi yeni anql-sakson kralı Harold öz şəxsi dəstəsi və tələsik yığılmış kəndli qoşunlarından ibarət hərbi qüvvələrinə nisbətən Normandiya hersoqunun atlı cəngavərləri və piyada qoşunları sayca daha çox idi və daha yaxşı silahlanmışdılar. İri feodallar Orta və Şimal-Şərq İngiltərə erlləri Harolda lazımı köməklik göstərmədilər. Anql-sakslar inadla və igidliklə müqavimət göstərmələrinə baxmayaraq 1066-cı ilin oktyabrında Qastinqs yaxınlığındaki həlledici döyüşdə tam məğlubiyətə uğradılar. Harold döyüşdə həlak oldu. Vilhelm isə Londonu ələ keçirib İstilaçı I Vilhelm(1066-1087) adı ilə İngiltərə kralı oldu.
Yeni elitanın yaranması
Ölkə qəti olaraq tabe olunandan sonra anql-saks əyyanlarının demək olar, bütün torpaq mülkləri onların əlindən alınıb istilaçılara paylanıldı. Anql-saks feodallarının ancaq aşağı təbəqəsinin -xırda mülklü torpaq sahiblərinin çoxunun torpaqları özlərinə qaldı. Lakin onlar Normandiya baronlarına tabe olmalı idilər. İngiltərədə indi iri feodallar baron adlanırdı. Orta və xırda feodallar İngiltərədə həm o vaxt həm də sonralar cəngavər adlanırdılar. Mülki idarəçilikdə olduğu kimi kilsə vəzifələrinə də anql-saksları Normandiyadan gəlmələr əvəz etdi. Beləliklə, istila nəticəsində hakim sinifin yuxarı təbəqəsi demək olar ki bütünlüklə dəyişdi. Torpaq paylanması tədriclə, yerlilərin torpaqları müasdirə olunmaqla həyata keçirilirdi. Belə ki, Normandiya baronlarının əlinə İngiltərənin müxtəlif qraflıqlarından torpaqlar keçirdi. Nəticədə bir çox baronların mülkləri, geniş olmaqlarına baxmayaraq, ölkə ərazisinə səpələnmiş halda idi.Bu İngiltərə kralına asılı olmayan iri ərazi maqnatlarının yaranmasına əngəl törədirdi. Bütün becərilən torpaqların 1/7 Vilhelm "taxt-tac mülkü" adı ilə özünə saxladı. Ovçu qoruqlarına çevrilmiş meşələrin də xeili hissəsi "taxt-tac mülkünə" daxil edildi. Kral meşələrində ov etmıyi cəsarət edən kəndliləri dəhşətli cəza gözləyirdi, onların gözləri çıxarılırdı. Şəhərlərin də çoxu kral mülkündə idi. Çox böyük maddi ehtiyatlara malik olması İngiltərədə kral hakimiyətini qüvvətli edən ən mühüm şərtlərdən biri idi. Bundan başqa feodallar krala qarşı itaətsizlik etmirdilər, çünki feodalların hamısı kral da ö cümlədən bu ölkədə yad mühitdə idilər, və onları birləşdirən ümumi düşmən tabe edilmiş ölkənin əhalisi idi
İmereti ləhcəsi
İmereti ləhcəsi — Gürcü dilinin ləhcələrindən biridir. Gürcüstanın İmereti mxaresində danışılan gürcü dili ləhcəsidir. Özlüyündə bir çox şivələrdən ibarətdir.
İmən (Baltas)
İmən — Başqırdıstan Respublikası nın Baltas rayonu nda yerləşən kənd. Kənd, Nijnekarışev kənd şurası nın tərkibindədir. 2010-cu ildə keçirilən Ümumrusiya əhalinin siyahıya alınmasına əsasən kəndin əhalisi 169 nəfərdir.
Etimologiya
İmən  Başqırd dilində "Ad" (, İmiya) deməkdir. Kəndin adı İman/İmiya antroponimindən gəlir. .
Tarixi
Kantonun idarəetməsi dövründə İmən kəndi 10-cu kanton un 24-cü alaçığına aid idi. Tanıp volostunun Kır-Tanıp tubasına aid idi. Kənd XVIII əsrdə Xuja-İmyanovoy adlandırılırdı. 1834-cü ildə 289 başqırd üçün 360 pud qış məhsulu və 400 pud yaz çörəyi əkilmişdir. Kənddə 2 dəyirman var idi. .
Coğrafi mövqe
Kənd, rayon mərkəzindən 20 kilometr, ən yaxın dəmiryolu stansiyası ndan isə 90 kilometr uzaqlıqdadır.
Milli tərkibi
2002-ci ildə keçirilən Ümumrusiya əhalinin siyahıya alınmasına əsasən kəndidə başqırdlar (93%) üstünlük təşkil edir.
Kim Milton Nilsen
Kim Milton Nilsen (3 avqust 1960, Kopenhagen, Danimarka) — danimarkalı keçmiş beynəlxalq futbol hakimi.
Hakimlik karyerası
Kim Milton Nilsen 1976-cı ildən, 15 yaşından hakimliyə başlayıb. 1986-cı ildən Danimarka çempionatının oyunlarına təyinat alıb, 1988-ci ildən isə beynəlxalq oyunları idarə etmək hüququ qazanıb. 1993-cü ildə Almaniyanın "Verder" və İspaniyanın "Barselona" komandaları arasında oynanan UEFA Superkuboku matçını idarə etdikdən sonra tanınmağa başlanıb. Bir il sonra, 1994-cü ildə UEFA Kubokunun final matçı Kim Milton Nilsenin rəhbərlik etdiyi Danimarkalı hakimlər briqadasına etibar edilib. 1996-cı ildə o, ilk dəfə böyük beynəlxalq turnirə — Avropa çempionatına təyinat alıb. Ümumiyyətlə, Kim Milton Nilsen 1996-cı ildən 2004-cü ilədək yığma komandalar səviyyəsində keçirilmiş mötəbər turnirlərin hamısına təyinat alıb.
Kim Milton Nilsen Çempionlar Liqasında 59 matç idarə edib. O, 2004-cü ildə Fransanın "Monako" və Portuqaliyanın "Porto" komandaları arasında keçirilmiş qitənin ən nüfuzlu klub turnirinin final oyununu idarə edib.
2005-ci ildə 45 yaşlı Kim Milton Nilsen FİFA-nın qoyduğu yaş məhdudiyyətinə çatıb. O, sonuncu dəfə 16 may 2006-cı ildə Danimarka çempionatı çərçivəsində keçirilmiş görüşdə hakimlik edib.
Ev (film, 1986)
Ev — ABŞ film rejissoru Stiv Mayner tərəfindən komediyalı qorxulu film janrında çəkilən ABŞ filmidir. Film ilk dəfə 27 fevral 1986-cı ildə istehsal olunmuşdur. Film ABŞ-də ilk həftədə $5 923 972 milyon, ümumi hesabda isə $19 444 631 milyon gəlir əldə etmişdir. Filmin üç hissəli davamı da çəkilmişdir. Filmin saundtrek albomu 1987-ci ildə istehsal edilmişdir.
Məzmun
Cavan yazıçı Rocer Kobb (Uilyam Ket) həyatı boyu müxtəlif uğursuzluqlar yaşayıb. Ondan həyat yoldaşı ayrılmış və oğlunu itirmişdir. Rocer nisbətən məşhurluq qazanan yazıçılardan biridir. Bir gün ona Vyetnam müharibəsi haqqında qorxulu roman mövzusu yazmaq təklif olunur. Rocer mövzusunu daha da yaxşılaşdırmaq üçün uşaqlıq vaxtlarını keçirdiyi və oğlunu itirdiyi evə gəlir. Bir müddət əvvəl onun xalası (Syuzan Frenç) özünü asmışdır. Bu müddətdən etibarən nəsilliknən xalasından özünə düşən evdə gecə vaxtları qəribə səslər eşidilməyə başlanılır. Rocerin xalası dəfn olunduqdan sonra buranı satmamaq üçün Rocer bura gəlir və kitabını kompyuterdə yazmağa başlayır.
Artıq kitabın mövzusunun bünövrəsi qoyulmuşdur. Lakin zaman keçdikcə Rocer iki mərtəbəli evin otaqlarından qəribə səslər eşitməyə başlayır. Səs gələn otağa yaxınlaşdıqda bir müddət əvvəl özünü asaraq öldürən xalasını görür. Xalası ona bu evi indidən tərk etməsini deyərək yoxa çıxır. Amma Rocer onun sözlərinə qulaq asmır və kitabını yenidən yazmağa başlayır. Bu zaman Rocer şkafdan səs eşidir. Şkafa tərəf yaxınlaşan Rocerin üzərinə qəribə bir varlıq atlanır və bunu görən Rocer otağı tərk edir. Rocer otağa baxanda həmin varlığın yoxa çıxdığını görür.
Vaxt keçdikcə Roceri həm ev, həm kitabın mövzusu, həm də real həyat düşündürməyə başlayır. Onun evinə gözlənilmədən polislər gəlir, qonşu evdən bir nəfər oğlunu Rocerin yanında qoyur, digər qonşuluqda yaşayanlardan biri Harold (Corc Vendt) isə sadəcə onunla çoxlu boş-boş sözlər danışmaq istəyir. Rocer ona burada keçirdiyi qorxulu hisslərindən danışır. Harold isə onun bir dəli olduğunu ehtimal edir.
Gecələrin birində yenədə həmin səslər eşidilməyə başlanılır. Rocerin üzərinə yenidən bir məxluqla rastlaşır. Rocer qaçan zaman təsadüfən qaranlıq otaqların birində oğlu Cimmini tapır və oölu ilə birgə qaçmağa başlayır. Rocer həyətə qaçan zaman əsərindəki qəhrəmanlardan biri olan Biq Benin (Riçard Moll) canlı ölü bədənini görür. Rocer Vyetnam müharibəsindəki və bunun əsasında yazdığı kitabdakı hadisələri yadına salmağa çalışır. Rocer müharibədə olan zaman yaralanmış Biq Beni öldürməyə yazığı gəlir. Lakin onun üzündən Biq Ben yaralanmış halda əsir düşür və böyük əziyyətlər çəkir. Bu səbəbdən Biq Ben onun həyatını məhv etmək istəmiş və onun oğlunu qaçırmışdır. Buna baxmayaraq Roer bütün qorxu hisslərini dəf edərək, Biq Benə qalib gəlir və həyatındakı hadisələri öz idarəsi altına alır. Artıq Cimmi Rocerin yanındadır və Rocerin bundan böyük arzusu yox idi.
Mükafatlar
Avoriaz Fantastik Film Festivalı
Nominasiyalar
Saturn mükafatı "Beynəlxalq Fantaziya Mükafatı"
Çexiya Avroviziya Mahnı Müsabiqəsində
Çexiya Avroviziya Mahnı Müsabiqəsinə 2007-ci ildə qoşulmuş və ümumilikdə 8 dəfə iştirak etmişdir. 2009 Avroviziya Mahnı Müsabiqəsinin yarımfinal mərhələsində sıfır xal qazandıqdan sonra Çexiyanın ČT telekanalı müsabiqədəki məyusedici nəticələr və ölkədə müsabiqəyə olan marağın çox az olması səbəbindən Avroviziyada iştirakdan imtina etmişdir. Çexiya beş illik fasilədən sonra 2015-ci ildə yenidən Avroviziyaya geri dönmüşdür. Ölkə ilk dəfə 2016-cı ildə Avroviziya finalına yüksələ bilmiş və indiyədək əldə etdikləri ən yaxşı 2018-ci ildə Mikolas Yosefin ifa etdiyi "Lie to Me" mahnısı ilə əldə etdikləri 6-cı yer olmuşdur.
İştirakçılar
{| class="wikitable sortable" {{legend|gold|Qalib}} {{legend|silver|İkinci yer}} {{legend|#cc9966|Üçüncü yer}} {{legend|#FE8080|Sonuncu yer}}
Səsvermə tarixçəsi
QEYD:Yuxarıdakı xallar yalnız finalda verilən xallardır.
Mazar-e-Kayd
Mazar-e-Kayd — Cinnay mavzoleyi və ya Milli mavzoley  kimi tanınan  Pakistanın qurucusu Məhəmməd Əli Cinnahın, eləcə də  bacısı Fatimə Cinnahın  və Pakistanın birinci baş naziri Ləyaqət Əli Xanın dəfn olunduğu yer. Mavzoley Kəraçinin ətrafındakı Camşed məhəlləsində yerləşir. Mavzoleyin tikintisi 1960-cı illərdə tamamlanıb və bütün dünyada Kəraçinin simvolu kimi tanınır. Mazar-e-Kaydın ictimaiyyətə rəsmi açılış mərasimi isə 1971-ci il yanvarın 15-də keçirilib. Bu yer Kəraçiyə gələn xarici turistlər arasında ən populyar turizm istiqamətlərindən biridir.
Mavzoleyin yeri ən böyük qlobal meqapolislərdən birinin ürəyində nəzərdə tutulmuş əhəmiyyətli dərəcədə sakit və rahat yerlərdən biridir. İşıqlarla bəzədilmiş türbə gecə vaxtı bir neçə mil uzaqdan görünür. 23 mart Pakistan günü, 14 avqust Müstəqillik günü, 11 sentyabr Cinnahın vəfatının ildönümü günü və 25 dekabr Cinnahın doğum günü kimi rəsmi və hərbi mərasimlər burada xüsusi hallarda həyata keçirilir. Xarici ölkələrdən olan yüksək vəzifəli şəxslər və məmurlar da rəsmi səfərləri zamanı məqbərəni ziyarət edirlər.
Memarlığı
Mavzoley binasını məşhur hindistanlı memar Yəhya Merçant layihələndirib. Mavzoley 54 kvadrat metr olan platformada yerləşdirilmiş əyri Mavritan tağlar və mis qəfəsələrlə ağ mərmərdən hazırlanıb. Tikili 53 hektar ərazisi olan parkda yerləşir və hündürlüyü 4 metr olan platformada və hündürlüyü 43 metr,  tərəfi 75 metr olan kvadrat planda inşa edilib. Mavzoleyə divarların hər biri tərəfdən giriş var. On beş ardıcıl fəvvarə bir tərəfdən platformaya gətirib çıxarır və bütün tərəflərdən terraslara malik küçələr giriş darvazalarına gətirib çıxarır. Mavzoleyin daxilindəki yaşıl dörd cərgəli büllur çilçıraqlar Çin Xalq Respublikası tərəfindən hədiyyə edilib. Məqbərənin bütün ətrafı işıqlarla bəzədilən parkla əhatə olunub.
Qalereya
<Gallery> Şəkil:Mausoleum of the quaid e azam muhammad ali jinnah farrah 2.jpg| Şəkil:Quaid Rest in Peace ..jpg| Şəkil:Quaid-e-Azam Mausoleum-19.jpg| Şəkil:Tomb Jinnah.jpg| </Gallery>
Xarici İşlər Nazirliyi (Ukrayna)
Ukrayna Xarici İşlər Nazirliyi  —   Ukrayna hakimiyyətinin xarici əlaqələrini icra edən dövlət orqanı. Ukrayna Xarici İşlər Nazirliyinə, Ukraynanın prezidenti tərəfindən qanunla müəyyən edilmiş qaydada nazir təyin edilir. Nazir prezidentin konstitusiya səlahiyyətlərinə aid məsələlər üzrə Ukrayna prezidentinə hesabat verir.
Tarixi
Müstəqil bir dövlət olaraq Ukrayna, dövlətin adından xarici siyasət fəaliyyətlərini həyata keçirmək məcburiyyətində qaldı. Bu qurumun tarixi dərinliyi Boqdan Xmelnitski və Zaporojya Seçi tarixinə gedir. Əslində, dövlət quruluşu olaraq Ukraynanın Xarici İşlər Nazirliyi, XX əsrin əvvəllərindən - Rus inqilabının dövründən başlayır.
Ukrayna Xarici İşlər Nazirliyinin formalaşması, yeni, müstəqil dövlətin yaradılması və Ukrayna Mərkəzi Şurasının Birinci Universal Ukrayna Mərkəzi Şurası 10 iyun 1917-ci il tarixli elanına bağlıdır.
Qanunvericilik və icra hakimiyyəti orqanlarının formalaşması prossesi 16 iyul 1917-ci ildə İkinci Universal Mərkəzi Şura tərəfindən elan edilmişdir.
22 dekabr 1917-ci ildə, Ukrayna Xalq Partiyasının Baş Katibliyinin rəhbəri, Üçüncü Universal Mərkəzi Şurasını elan etdi. Vladimir Vinniçenko və etnik məsələlər üzrə baş katib Aleksandr Şulgin "Beynəlxalq əlaqələrin Baş katibliyinin formalaşması haqqında qanun layihəsi" imzaladılar. Layihə eyni gündə Ukrayna Xalq Respublikası hökumətinin iclasında təsdiq edildi.
12 yanvar 1918-ci ildə elan edilmiş Dördüncü Universal Ukrayna Mərkəzi Şura Ukraynanın xarici əlaqələrinin inkişafında əhəmiyyətli bir təkan verdi. Ukrayna Xalq Respublikası özünü müstəqil elan edir, Ukrayna heç kimdən asılı, müstəqil, azad, xalqının suveren hakimiyyətini davam etdirməyə başlayır.
Ukrayna Sovet Sosialist Respublikası
Müttəfiq rəhbərlik 1944-cü ilin fevral ayında USSR Xarici İşlər (Nazirliyi 1946-cı ildən) Respublika Komissarlığı qərarı yenidən hazırlandı. thumb|280px|Nazirlik Qərargahı İcraçı siyahısı
İdarəçi
Ukrayna Konstitusiyasına görə dövlətin ən yüksək xarici siyasət fəaliyyətini Ukrayna prezidenti həyata keçirir. O həmçinin beynəlxalq münasibətlər üzrə ölkəni təmsil edir, beynəlxalq müqavilələri müzakirə edir və yekunlaşdırır.
Ukraynanın Səfirlik rəhbərlərini vəzifəyə təyin edir və vəzifədən azad edir.
Xarici İşlər Nazirliyi
Ukrayna Xarici İşlər Naziri - Hökumət üzvü, Ukraynanın Nazirlər Kabinetinə və Xarici İşlər Siyasətinə rəhbərlik edir. Nazir Ukraynanı ikitərəfli və çoxtərəfli danışıqlarda təmsil edir və beynəlxalq müqavilələr imzalayır. thumb|280px|ABŞ-nin 68-ci dövlət katibi [[Con Kerri ilə Ukraynanın Xarici İşlər Naziri Andrey Deşitsa]]
İrlandiya şəhərləri
İrlandiya şəhərlərinin siyahısı.
Bulbophyllum stelis
(Bulbophyllum stelis) —  fəsiləsinin  cinsinə aid bitki növü.
Riqa Texniki Universiteti
Riqa Texniki Universiteti — Latviyada universitet; iqtisadiyyatın bir sıra istiqamətləri üzrə keyfiyyətli elmi araşdırmaların həyata keçirilməsini təmin edir və yüksək əmək keyfiyyətinə malik, beynəlxalq bazarın tələblərinə uyğun, rəqabətə davamlı mütəxəssislər hazırlayır. Universitet Avropa tədris, elmi-tədqiqat və innovasiya mərkəzi olaraq beynəlxalq səviyyəli, müasir və nüfuzlu ali təhsil müəssisəsi kimi tanınır.
Tarixi və fəaliyyəti
Riqa Texniki Univeriteti 14 oktyabr 1862-ci il tarixində Riqa Politexnik Məktəbi kimi fəaliyyətə başlayıb. Məktəb yalnız Latviyada deyil, ümumilikdə Rusiya imperiyasında ilk çoxsahəli texniki təhsil müəssisəsi idi. Riqa Politexnik Məktəbi əsasən, İsveçrə və Almaniya ali təhsil müəssisələrinin təhsil sistemi əsasında formalaşdırılmışdı. Məktəbin müəllimləri arasında çox sayda alman, isveçrəli və avstriyalı alimlər var idi. Belə ki, fizik-kimyaçı, Nobel mükafatı laureatı V. Ostvald, Sürix Politexnik İnstitutunun rektoru olmuş V. Riter, məşhur iqtisadçı alim E. Laspeyres, elektrik maşınlarını yaradanlardan biri olan E. Arnold və Qərbi Avropanın bir sıra məşhur alimləri pedaqoji fəaliyyətlə məşğul olmaq üçün bu məktəbə cəlb olunmuşdu.
Riqa Texniki Universiteti Latviya Respublikasının paytaxtında – Riqa şəhərində yerləşir. Ali təhsil ocağının həmçinin Latviyanın başqa şəhərlərində — Dauqavpils, Liepae, Ventspils və Çesisdə filialları mövcuddur.
Hazırda Riqanın mərkəzində, universitetin tələbə şəhərciyi Baltiyada mühəndislik elmlərinin ən müasir tədris mərkəzi inşa olunur. Bu genişmiqyaslı layihə "Riqa Texniki Universiteti – şəhərdə şəhər" adlandırılır. Layihənin birinci mərhələsinin 2013-cü ildə başa çatdırılması nəzərdə tutulmuşdur. Gələcəkdə orada ali məktəbin fakültələri, inzibati binaları və elmi kitabxanası olacaq.
Fakültələri
Hazırda ali məktəbdə 8 fakültə fəaliyyət göstərir:
Xarici əlaqələri
1997-ci ilin aprelində imzalanmış ali təhsilə dair ixtisaslaşdırmanın tanınması haqqında Lissabon konvensiyasına uyğun olaraq Riqa Texniki Universitetinin diplomları bütün Avropa dövlətlərində tanınır. Bundan əlavə, diplomlar həmçinin Azərbaycanda, ABŞ-də, Kanadada, Hindistanda, Çində, Suriyada, Livanda, Nigeriyada, Kamerunda, Özbəkistanda, Qazaxıstanda, Gürcüstanda, Rusiyada, Ukraynada, Belorussiyada, Türkiyədə, Misirdə və Nepalda qəbul olunur.
Riqa Texniki Universiteti Avropanın tələbə və müəllim mübadiləsi sahəsində zəngin təcrübəyə malik 200-dən artıq universiteti ilə əməkdaşlıq edir. 1998-ci ildə ali məktəb məşhur ERASMUS maarifləndirici proqramına qoşulub. Proqramın məqsədi Avropa Birliyi ölkələri ilə namizəd ölkələrin ali təhsil müəssisələri arasındakı əməkdaşlığı inkişaf etdirərək ali təhsil üzrə Avropa meyarlarını ön plana çıxarmaqdan ibarətdir. Bu məqsədlə Erasmus proqramı çərçivəsində hər il minlərlə tələbə və müəllimə təhsil fəaliyyətinin bir hissəsini xaricdə keçirmə imkanı tanınır. Bununla yanaşı, ortaq araşdırma layihələri, sıx proqramlar, tədris planı ilə bağlı inkişaf etdirmə işləri və Avropa səviyyəsində Tematik Şəbəkələrin maliyyələşdirilməsi təmin edilməkdədir. Həmçinin, Erasmus yaradılarkən hədəflər arasında Avropada təhsil keyfiyyətini artırmaq, fərqli mədəniyyətlər və həyat formalarına qarşı dözümlü yanaşma bacarığını inkişaf etdirmək və qloballaşma prosesində əmək bazarının xüsusiyyətlərinə uyğun işçi hazırlamaq məqsədləri yer alıb.
Tələbə həyatı
Universitetdə 14 500-dən çox tələbə təhsil alır, 750-dən artıq müəllim çalışır. Ali təhsil ocağında yerli tələbələrlə yanaşı Fransa, Almaniya, İtaliya, İspaniya, Livan, Suriya, İsrail, Hindistan, Çin, ABŞ, Rusiya, Ukrayna, Özbəkistan, Nigeriya, Türkiyə və digər ölkələrdən olan tələbələr də oxuyurlar.
Bütün tələbələr üçün kitabların geniş çeşidinin və müxtəlif məlumat bazalarının və elektron resursların ehtiva olunduğu Elmi kitabxananın xidmətlərindən istifadə üçün lazımi şərait yaradılıb.
Riqa Texniki Universiteti tələbələrini universitetin və ölkənin ictimai və mədəni həyatında yaxından iştirak etməyə həvəsləndirir. Təsadüfi deyil ki, hazırda ali məktəbdə tələbələr tərəfindən təşkil olunan çox sayda mədəniyyət klubları və dərnəkləri fəaliyyət göstərir. Klubların kollektivləri öz orijinal proqramları ilə Latviya və beynəlxalq müsabiqələrdə və festivallarda uğurla iştirak edirlər.
Universitet tələbələrin fiziki baxımından sağlam olmasına, idmanla məşğul olmasına xüsusi önəm verir. Bu məqsədlə idman zalı, hovuz, tennis kortları, idman-istirahət bazası yaradılıb. Tələbələr aerobika, atletik gimnastika, badminton, basketbol, boks, sərbəst güləş, dama, cüdo, futbol, stolüstü tennis, həndbol, üzgüçülük, xizək idmanı, ağır atletika, şahmat, mini futbol, tennis, yüngül atletika və voleybol idman növləri ilə məşğul ola bilərlər.
Elmi-tədqiqat işləri
Universitetdə elmi tədqiqatlar tədris prosesinin tərkib hissəsidir və bütün tədris proqramları çərçivəsində həyata keçirilir. Burada fundamental və tətbiqi təqdiqatların əsas strateji hədəfi texniki və sosial problemlərin həllərinin tapılmasından ibarətdir. Fundamental və tətbiqi elmi araşdırmaların gedişatında alınmış biliklər potensialı sahibkarlıq fəaliyyətində tədricən həyata keçirilir.
Mühəndislik, informasiya texnologiyaları, üzvi kimya, materialşünaslıq, arxitektura, mühəndis iqtisadiyyatı ali təhsil müəssisəsində yerinə yetirilən elmi-tədqiqat fəaliyyətinin prioritet istiqamətləridir.
Sarı çay
thumb|200px|[[Cunşan Yinjen çayı|Cunşan Yinjen,Çin məşhur çayı|right]]
Sarı çay — adətən yaşıl çay ilə eyni şəkildə emal olunmuş xüsusi çay. Çayda istifadə olunan yarpaqlar yavaş bir quruma fazası ilə qurudulur, nəm çay yarpağının oturmaq və saralmaqına icazə verilir. Çay ümumiyyətlə çox sarı-yaşıl görünüşü var və həm ağ çay və həm də yaşıl çaydan fərqlidir.
Aleksandr İaşvili
Aleksandr İaşvili (doğum 23 oktyabr 1977, Tbilisi, Gürcüstan SSR, SSRİ) — Gürcüstanın "Dinamo Tbilisi" komandasının futbolçusu. Hücumçu mövqeyində çıxış edir.